**Vojenské športové centrum** Počet listov:

**DUKLA Banská Bystrica**  Prílohy:

č. VŠC-133-5/2018

**VÝZVA NA PREDLOŽENIE CENOVEJ PONUKY**

|  |
| --- |
| Zákazka podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
|  |  |  |  |
|  |  |  |  |

**Základné údaje pre poskytnutie informácie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Identifikačné údaje verejného obstarávateľa:**

Názov: Vojenské športové centrum DUKLA Banská Bystrica

 (ďalej len „ VŠC“)

Sídlo: Hutná 3, 974 01 Banská Bystrica

IČO: 00800520

DIČ: 2021075309

Kontaktná osoba: Ing. Vladimíra Weissová

Telefón: 0903 568 028

E-mail: weissova@dukla.sk

**Názov predmetu zákazky:**

|  |
| --- |
| ***„Oprava vstupného schodišťa do Športovej haly DUKLA Banská Bystrica“*** |

**Opis a rozsah predmetu zákazky:**

Predmetom zákazky je:

„Oprava vstupného schodišťa do Športovej haly DUKLA VŠC DUKLA Banská Bystrica v rozsahu podľa prílohy čísla 1 tejto výzvy.

**Spoločný slovník obstarávania:**

Hlavný predmet

Hlavný slovník:

45454000-4 – Obnovovacie práce

45111300-1 – Demontážne práce

45255400-3 – Montážne práce

45320000-6 – Izolačné práce

45431000-7 – Dláždenie a obkladanie

**Predpokladaná hodnota zákazky:** 12 795,83 € bez DPH. VŠC nie je platiteľom dane z pridanej hodnoty.

**Zdroje financovania:**

Predmet zákazky bude financovaný z rozpočtu VŠC. Verejný obstarávateľ neposkytuje preddavok ani zálohovú platbu.

**Obhliadka:**

Verejný obstarávateľ odporúča pred spracovaním cenovej ponuky vykonať obhliadku priestorov. Obhliadka je možná po telefonickom dohovore na tel. čísle 0903 820 539, v pracovné dni v čase od 07,00 hod. – 15,00 hod. najneskôr však do 2. júla 2018.

**Obsah ponuky:**

Cenová ponuka nacenená v súlade s prílohou č. 1 tejto výzvy. Predmet zákazky nie je rozdelený na časti. Uchádzač predloží ponuku na celý predmet zákazky.

**Variantné riešenia:**

Uchádzačom sa nepovoľuje predložiť variantné riešenia vo vzťahu k považovanému predmetu zákazky.

**Lehota a podmienky na predloženie cenovej ponuky a spôsob jej doručenia:**

Uchádzač vloží ponuku do samostatnej nepriehľadnej obálky. Obálka ponuky musí byť uzatvorená, prípadne zabezpečená proti nežiadúcemu otvoreniu a označená údajmi:

* adresou verejného obstarávateľa
* adresou uchádzača (jeho obchodné meno a adresa sídla alebo miesta podnikania),
* označením: **„NEOTVÁRAŤ – ŠH DUKLA“**

Ponuky je potrebné doručiť na adresu verejného obstarávateľa poštou.

**Lehota na predkladanie ponúk uplynie: dňa 9. júla 2018 o 13,00 hod.**

**Podmienky účasti:**

Cenová ponuka musí obsahovať:

* identifikačné údaje uchádzača (obchodný názov, adresa uchádzača alebo miesto jeho podnikania, meno, priezvisko a funkcia štatutárneho zástupcu, IČO, DIČ, IČ DPH, bankové spojenie (názov, adresa a sídlo peňažného ústavu), číslo bankového účtu, kontaktné telefónne číslo, e-mailová adresa kontaktnej osoby,
* doklad o oprávnení podnikať v uvedenej oblasti (pri predložení ponuky postačuje aj neoverená fotokópia).
* cenovú ponuku nacenenú v súlade s prílohou č. 1 tejto výzvy. Predmet zákazky nie je rozdelený na časti. Uchádzač predloží ponuku na celý predmet zákazky.

**Kritérium na hodnotenie ponúk:** Najnižšia cena v € s DPH Do ceny je nutné započítať všetky náklady vrátane dopravných nákladov a pod., pričom cena musí byť konečná. Uchádzač predloží ponuku na celý predmet zákazky.

**Druh zákazky/typ zmluvy:**

Výsledkom postupu vo verejnom obstarávaní bude Zmluva o dielo podľa Obchodného zákonníka v znení neskorších predpisov.

**Ďalšie informácie verejného obstarávateľa:**

* proti rozhodnutiu verejného obstarávateľa pri postupe zadávania zákazky s nízkou hodnotou podľa § 117 zákona nie je možné podať žiadosť o nápravu, ani námietky v zmysle platného zákona o verejnom obstarávaní,
* verejný obstarávateľ na vyhodnotenie ponúk zriadi trojčlennú komisiu,
* všetkým uchádzačom, ktorých ponuky sa vyhodnotia bude bezodkladne (najneskôr do 5 dní odo dňa otvárania obálok) oznámený výsledok vyhodnotenia ponúk,
* víťazný uchádzač musí pred podpisom zmluvy predložiť originál dokladu o oprávnení podnikať alebo jeho úradne osvedčenú kópiu, ktorým preukáže jeho aktuálnosť,
* verejný obstarávateľ si vyhradzuje právo uzatvoriť zmluvu s uchádzačom umiestneným v poradí za úspešným uchádzačom, ak z rôznych dôvodov nedôjde k uzatvoreniu zmluvy s úspešným uchádzačom, resp. úspešný uchádzač od nej odstúpi.

**Dôvod zrušenia zadania zákazky**

* nebola predložená ani jedna ponuka,
* ani jeden z uchádzačov nesplnil podmienky výzvy,
* ani jedna z predložených ponúk nevyhovie požiadavkám verejného obstarávateľa.

V Banskej Bystrici dňa 26. júna 2018

 pplk. Mgr. Roman Benčík

 riaditeľ VŠC DUKLA B. Bystrica

Príloha č. 1: Štruktúra cenovej ponuky

**Funkčná špecifikácia predmetu zákazky:**

*„Oprava vstupného schodišťa do Športovej haly DUKLA Banská Bystrica“*

|  |  |
| --- | --- |
|  |  |

**Technická špecifikácia predmetu zákazky:**

**Miesto dodania predmetu zákazky:**

Športová hala DUKLA, Cesta na Štadión 28, 974 04 Banská Bystrica

**Rozsah prác:**

- búracie práce – 76,00 m2,

- príprava podkladu – 76,00 m2,

- demontáž čistiacich mreží – 3 ks,

- výspravka chodiska, podesty – 76,00 m2,

- penetrácia podkladu – 76,00 m2,

- poter podesty – 37,00 m2,

- montáž čistiacich mreží – 5 ks,

- povrchová úprava kamenným kobercom podľa výberu – 76,00 m2,

- dilatačná škára – 20,00 m,

- bezbariérová rampa – 1 ks,

- rekonštrukcia pôvodných kvetináčov – 1 ks,

- kombi koše – 2 ks,

- stojan na bicykle – 1 ks.

V cene predmetu zákazky musia byť započítané všetky náklady spojené s realizáciou zákazky ako napr. s dodaním materiálu, montážou, povrchovou úpravou, odvozom sute, vybúraných hmôt na skládku, likvidáciou odpadov atď.

**Požadované obchodné podmienky dodania predmetu zákazky:**

a) Predmet zákazky bude verejným obstarávateľom objednaný na základe Zmluvy o dielo podľa Obchodného zákonníka v znení neskorších predpisov.

b) Objednávateľ neposkytne dodávateľovi žiaden preddavok.

c) Splatnosť faktúry je do 30 kalendárnych dní odo dňa jej doručenia objednávateľovi.

d) Úhradu ceny predmetu zákazky uskutoční objednávateľ po odovzdaní a prevzatí celého predmetu zákazky na základe faktúry vystavenej dodávateľom.

e) Faktúra musí obsahovať všetky náležitosti daňového dokladu stanovené zákonom.

f) V prípade, ak faktúra za predmet zákazky nebude obsahovať všetky náležitosti daňového dokladu alebo bude obsahovať nesprávne alebo neúplné údaje, objednávateľ je oprávnený ju do dátumu splatnosti vrátiť dodávateľovi. Dodávateľ faktúru podľa charakteru nedostatku buď opraví alebo vystaví novú faktúru. Na opravenej alebo novej faktúre vyznačí nový dátum splatnosti.

g) Dodávateľ vystavenú faktúru zašle objednávateľovi doporučene poštou na adresu jeho sídla.